טחורים הם מעין "כריות" של כלי דם הנמצאים באופן טבעי באזור הקצה התחתון של המעי הגס ובפי הטבעת. יש להם תפקיד חשוב בהשגת אטימה טובה של פי הטבעת והרקטום, והם מסייעים בשליטה על היציאות. בעיות בטחורים נוצרות כאשר כלי דם בהם נמתחים, מתרחבים יתר על המידה והופכים גדושים בדם. לעיתים קורה שכלי דם כאלה "צונחים" אל מחוץ לפי הטבעת, וגורמים קושי ודימום ביציאות. מקרים כאלה נובעים מסיבות רבות, ביניהן הריון ולידה, עצירות, הרגלים לא בריאים של מתן צואה, תזונה לקויה, חוסר בפעילות גופנית, ועוד.
האבחון של בעיית טחורים עולה כאשר יציאות מלוות בכאב, בדרך כלל ניתן לאתר דם טרי בניגוב או באסלה. במקרים כאלה, ניתן לעיתים לחוש את הטחור משתלשל מפי הטבעת, כאשר מדובר בטחורים חיצוניים – אולם חשוב לדעת, כי במקרה של טחורים פנימיים הנמצאים ברקטום (המעי הגס) - לא ניתן לראות את הטחור או לחוש בו, והאבחון מבוצע רק על ידי סקירה באמצעות אנדוסקופ.
אורח החיים המודרני הפך את בעיית הטחורים לנפוצה מאוד, ההערכה היא שכמחצית מבני האדם בחברה המערבית יסבלו מטחורים לפחות פעם אחת במהלך חייהם. הבשורות הטובות הן ששינויים באורח החיים וטיפולים מתאימים במקרה של בעיות טחורים יחסכו מן הסובלים ימים, שבועות ולעיתים אפילו חודשים של כאבים וסבל. על התסמינים, האבחון והטיפול בטחורים – לפניכם.
מהם טחורים ומה גורם להם?
טחורים ופיסורה - מה ההבדל?
אבחון טחורים - מהם התסמינים?
איפה אפשר לבצע את הניתוח?
איך בוחרים מרכז רפואי ורופא מומחה לניתוח טחורים?
מה היתרונות של בחירה בניתוח טחורים פרטי?
כשאנו אומרים "טחורים" אנו מתכוונים למגוון בעיות העלולות להתפתח ואשר קיימות אצל כולנו באזור הקצה התחתון של המעי הגס ובפי הטבעת. מגוון גורמים עלולים לגרום לכך שכלי דם בטחורים יהפכו גדושים יתר על המידה. כך למשל מי שנוהגים לשבת זמן ממושך על אסלת בית השימוש מגדילים את הסיכוי לטחורים, כך גם אצל מי שסובלים מלחץ דם גבוה, משלשול תכוף, מעצירות ועוד.
מצב של גודש יתר בכלי דם עלול לגרום לסימפטומים לא נעימים כגון דימום מפי הטבעת בעת מתן צואה, נפיחות סביב פי הטבעת, כאבים ועוד. סימפטומים דומים לאלה של טחורים עשויים להופיע גם במקרים של פיסורה, פיסטולה, דלקת באזור פי הטבעת ועוד. חשוב מאוד לפנות לפרוקטולוג שיוכל לקבוע באיזו מן הפתולוגיות מדובר, ואילו טיפולים יהיו יעילים על פי מאפייני המקרה.
מה ההבדל בין טחורים לפיסורה?
בעוד טחורים נובעים מגודש בכלי הדם, במקרה של פיסורה, הגורמת לתסמינים דומים, מדובר בקרע, סדק או פצע ברקמה הרירית שסביב פי הטבעת. פיסורה נגרמת על פי רוב מעצירות חריפה, כאשר הצואה הופכת נוקשה ופוצעת את פי הטבעת בדרכה החוצה מן הגוף. מכיוון שישנם, בין היתר, גם גורמים המשותפים לטחורים ופיסורה קורה ששתי הבעיות מופיעות במקביל. באופן דומה יש גם טיפולים המתאימים לטחורים ולפיסורה, כל עוד מדובר במקרים קלים.
טחורים גורמים למגוון תסמינים כתלות במיקומם ודרגת החריפות שלהם. טחורים פנימיים בדרך כלל קשה יותר לאבחן, גם מפני שהתסמינים עדינים יותר – וגם מפני שקשה לראות או לחוש בהם, אלא בבדיקה אנוסקופית.
אותן כריות עמוסות כלי דם המכונות טחורים נמצאות הן באזור החיצוני של פי הטבעת (גלויות לעין) והן באזור התחתון של המעי הגס (הרקטום). הטחורים הגלויים לעין מכונים טחורים חיצוניים. טחורים חיצוניים נוצרים סביב פי הטבעת, הם גלויים לעין ונראים כבליטה מסביב לסוגר. טחורים כאלה גורמים לאי נוחות וגרד, ללא טיפול עלולים להפוך דלקתיים ולגרום לתסמינים קשים יותר כגון קושי לשבת, כאבים בעת מתן צואה ודימום.
טחורים פנימיים הם כאלה הנוצרים בתוך הרקטום, כך שלא ניתן לראותם במבט על פי הטבעת מבחוץ. טחורים פנימיים ניתן לראות ולאבחן רק בבדיקת אנוסקופיה המתבצעת באמצעות אנדוסקופ (צינור קשיח המכיל מצלמה זעירה ומאפשר צפייה בחלק הפנימי של הרקטום והאזור התחתון של המעי הגס).
לעיתים קורה שכלי דם גדושים במצב של טחורים פנימיים "צונחים" אל מחוץ לפי הטבעת. במצב כזה הטחורים עדיין נחשבים פנימיים למרות שניתן להבחין בכלי הדם שצנחו, זאת משום שהתערבות כירורגית לטיפול בטחורים כאלה יבוצע באזור פנימי, האזור התחתון של המעי הגס.
אחד הגורמים לטחורים הוא לחץ דם גבוה. אצל נשים רבות ישנה עליה בלחץ הדם בתקופת ההריון, במיוחד בשלושת החודשים האחרונים. מצב של לחץ דם גבוה לאורך זמן במהלך ההריון עלול לגרום לטחורים פנימיים, חיצוניים או שניהם גם יחד. ישנן נשים הסובלות מעצירות במהלך ההריון ואצל הרבה נשים מתפתחת עצירות לאחר הלידה, מצב כזה גם הוא עלול לגרום לטחורים.
כדאי לציין גם שטחורים הם אופייניים לאחר לידה, בפרט אצל נשים שחוו לידה ארוכה בשלב צירי הלחץ. ההפעלה הממושכת של השרירים באזור גורמת לא אחת להופעת טחורים, לעיתים לשילוב של טחורים וקרע בפי הטבעת – הוא פיסורה.
אחד המפתחות לטיפול יעיל בטחורים, הוא מהירות האבחון ותחילת הטיפול, מרגע הופעת התסמינים. זאת, בשל נטיית הבעיה להחריף באופן חד ומהיר. מי שנוקטים פעולה מיד עם הופעת התסמינים הראשונים עשויים במקרים רבים להביא להקלה משמעותית, למנוע החמרה ולעיתים קרובות אף להביא לניקוז טבעי של גודש מכלי הדם ללא התערבות כירורגית.
כאשר מתעורר חשד לטחורים מומלץ לשנות את הרגלי התזונה ומתן הצואה. תפריט עתיר סיבים תזונתיים, שתיה מרובה של מים וצריכת מזונות קלים לעיכול יסייעו להשגת יציאות רכות. מתן צואה ללא מאמץ וישיבה קצרה על האסלה עשויים להביא לשיפור מהיר למדי במצב. לעיתים ניתן להיעזר במשחות ובנרות רקטליים המפחיתים מן הכאב ומסייעים להשיג יציאות קלות.
כאשר בעיית הטחורים הופכת חמורה עד כדי כך שכבר לא ניתן להתמודד עימה ללא התערבות כירורגית ישנן טכניקות שונות להסרת האזור בו כלי הדם הגדושים.
בטיפול בטחורים בחשמל, או אלקטרו-תרפיה, נעשה שימוש בזרם חשמלי נמוך כדי לטפל במגוון בעיות. טיפול בחשמל עשוי לאפשר כיווץ ושיתוק כלי דם גדושים בטחורים הפנימיים או החיצוניים. בהמשך, הטחורים מתנוונים ונושרים באופן טבעי וכך נחסך הצורך בהתערבות כירורגית נרחבת.
בקשירת טחורים מונחת גומייה אלסטית קטנה והדוקה על בסיס האזור הגדוש בדם. גם בשיטה זו הפסקת זרימת הדם אל האזור הבעייתי מביא להתנוונות ונשירה טבעית.
הטרשת טחורים היא שיטה לחסימת ורידים באמצעות הזרקת תמיסה הגורמת לדפנות הווריד להתעבות. בהטרשת טחורים נחסמים הוורידים המובילים דם אל האזור הגדוש. גם בשיטה זו החסימה גורמת להתנוונות ונשירה טבעית של האזור הבעייתי.
צריבת כלי דם היא שיטה לחסימת כלי דם תוך שימוש בלייזר המאפשר חימום עז ומדוייק של אזור בגודל זעיר. צריבת כלי דם המובילים אל טחורים גדושים יחסום את זרימת הדם אליהם ויגרום להם לנשור בתוך ימים ספורים.
הקפאת כלי דם או רקמות מכונה Cryosurgery. בהקפאת טחורים נעשה שימוש בגז או נוזל בטמפרטורה נמוכה מאוד כדי להקפיא את האזור בו כלי דם גדושים ולהביא לנשירתו.
ישנן שיטות כירורגיות נוספות לטיפול בטחורים כגון קשירת טחורים תוך סיוע במכשיר דופלר (לאיתור מקור זרימת הדם אל כלי הדם הגדושים), ניתוח להסרת טחורים, ניתוח להסרת קריש דם שנוצר בטחורים ועוד.
איפה ניתן לעבור ניתוח להסרת טחורים?
ניתוחי כריתת טחורים מבוצעים בכל בתי החולים הציבוריים, מכונים רפואיים, מרפאות ובתי חולים פרטיים, כמו גם בקליניקות של פרוקטולוגים בהם קיים חדר ניתוח המשמש בעיקר להליך כירורגי של הסרת טחורים.
כמו שנכון לגבי כל הליך כירורגי מומלץ, אם ניתן, לנצל אפשרות לבחור היכן לעבור את הניתוח ומי יהיה הרופא המנתח. למכונים וקליניקות המתמחים בניתוחי כריתת טחורים עשויה להיות עדיפות, ישנן גם מחלקות בבתי חולים פרטיים וציבוריים להן מונטין בתחום הכירורגיה הפרוקטולוגית. ככל שהדבר נוגע לרופא המנתח יש לוודא שמדובר במומחה לפרוקטולוגיה הידוע כבעל ניסיון רב בביצוע הליך כירורגי להסרת טחורים.
במצב חמור של טחורים (טחורים ברמה מתקדמת, 3-4) ייתכן שלא יהיה מנוס מביצוע ניתוח להסרת טחורים, Hemorrhoidectomy. ניתוח כזו נעשה בהרדמה כללית ובדרך כלל ניתן להשתחרר מבית החולים באותו יום או ביום למחרת. מדובר בהליך כירורגי מסורתי של הסרת האזורים הבעייתיים באזור כלי הדם הגדושים, בהתערבות כירורגית ישירה.
כבכול הליך כירורגי המבוצע בהרדמה מלאה גם לפני ניתוח טחורים יש לבצע בדיקות דם, צילום חזה ובדיקות לב. לעיתים יהיה צורך בבדיקה אנדוסקופית ואלי גם קולונוסקופיה כדי לשלול מחלות מעיים (כגון דלקת או פוליפ). יש להיות בצום לפחות 6 שעות לפני הניתוח. לפני הכניסה לחדר הניתוח מרוקן המעי באמצעות חוקן. מטופלים הנוטלים נוגדי קרישה (מדללי דם כמו אספירין או קומדין) יפסיקו נטילת תרופות אלה לקראת הניתוח, כל זאת בתיאום עם הרופא המטפל וקרדיולוג שיוכל לקבוע תרופות חלופיות לפי הצורך.
ניתוח להסרת טחורים אינו מורכב ונחשב להליך ברמת סיכון נמוכה מאוד. עם זאת יש לזכור שההליך מבוצע בהרדמה מלאה ולכן אין להקל בו ראש ויש לבחור בתשומת לב היכן לעבור אותו. במכון רפואי פרטי ניתנת תשומת לב רבה לכל מטופל, השירות סביב להליך הוא איכותי ונעשה כל מאמץ לספק נוחות מירבית. יתרונות נוספים אופייניים לרפואה פרטית הם נכונות של הצוות הרפואי לספק מידע, לשמוע דעותיהם של מטופלים ולהתחשב בהעדפותיהם. יתרון חשוב נוסף הוא שבחירה בניתוח כריתת טחורים פרטי מאפשרת ביצוע בהקדם ובמועד נוח לכם, ללא צורך בהמתנה ממושכת המאפיינת ניתוחים לא דחופים ברפואה הציבורית.
לאחר ביצוע החוקן מועבר המנותח לחדר ניתוח המאוייש ברופא מנתח, עוזר מנתח, רופא מרדים וצוות אחיות. המטופל מורדם והניתוח עצמו, הליך פשוט למדי, נמשך בדרך כלל כחצי שעה עד שעה בלבד. לאחר הניתוח, ובשל העובדה שהוא מבוצע בהרדמה כללית, נהוג להשאיר את המנותח בהשגחה למשך 24 שעות. בימים שלאחר הניתוח אוכלים מזון רך, מרבים בשתייה ונוטלים משככי כאבים לפי הצורך. בדרך כלל נדרש בין שבוע לשבועיים עד להחלמה מלאה מן הניתוח. מומלץ להרבות באמבטיות חמימות, במיוחד לאחר מתן צואה. יש להימנע ממאמץ פיזי עד להחלמה מלאה.
עלות ניתוח להסרת טחורים במכון רפואה פרטית עשוי לנוע בין 4,500 ל-6,500 שקלים. הסכום אותו יידרש המנותח לשלם מכיסו מתוך כלל עלות הניתוח, תלוי כמובן בסוג פוליסת הביטוח הרפואי שברשותו. מחיר ההליך מושפע מגובה שכר המנתח, עלות ומשך האישפוז.
טחורים (hemorrhoid) נוצרים עקב לחץ מוגבר בכלי הדם הטחוריים, המביא להתמלאותם, התרחבותם והתנפחותם עד להיווצרות בליטות באזור פי הטבעת ובחלק התחתון של הרקטום. טחורים פנימיים מצויים בחלק הפנימי לפי הטבעת, ואילו טחורים חיצוניים ממוקמים מחוצה לו. טחורים מהווים בעיה נפוצה ביותר הן בקרב נשים והן בקרב גברים, כאשר קרוב ל-50% מהאוכלוסייה בגיל 50 ומעלה יסבלו מטחורים.
איך מזהים טחורים?
התסמינים לטחורים כוללים בליטות חיצוניות על גבי פי הטבעת ובסביבתו, כאבים, תחושת צריבה, עקצוץ וגרד בפי הטבעת, צואה דמית, פעילות מעיים בלתי תקינה (עצירות או שלשולים), הפרשות ריריות ואף דימום. התסמינים מופיעים בהדרגה ובהתאם לחומרת המצב, כאשר קיימות 4 דרגות חומרה בטחורים. טחורים כואבים, צורבים ושורפים מצרכים אבחון וטיפול רפואי.
איך להקל על כאבי טחורים?
קיימות כמה דרכים להקלה על כאבי טחורים. ניתן להשתמש בתחבושות קרות או פדים קפואים, שכן קירור האזור מסייע להפחתת הכאב. ניתן לבצע טיפול באמבט ישיבה, במהלכו יושבים באמבט מים פושרים למשך 15-20 דקות ביום. טיפול זה מסייע לכיווץ הטחורים והקלה במתן הצואה. הקפדה יתרה על היגיינה, הכוללת שטיפה ידנית מספר פעמים ביום, מונעת אפשרות לזיהומים ודלקות, ומעניקה הקלה מידית בטחורים.
כמה זמן לוקח לטחורים לעבור?
בדרגות חומרה נמוכות, טחורים עשויים להיעלם מעצמם, עם טיפול סימפטומטי בלבד, לאחר מספר שבועות. עם זאת, דרגות חומרה גבוהות יותר מצריכות טיפול רפואי פולשני ואף כירורגי. תקופת ההחלמה משתנה ממטופל למטופל ובהתאם לשיטת הטיפול, ונעה בין כמה ימים למספר שבועות.
מה עושים נגד טחורים?
לטיפול בטחורים מרכיב התנהגותי-מניעתי ומרכיב רפואי. בשלב הראשוני, הטיפול נעשה באמצעות תרופות סבתא וטיפולים ביתיים וטבעיים נגד טחורים. לדוגמא, אמבטיות ישיבה, תחבושות קרות, שטיפות מרובות, שינוי תזונתי, שימוש בתכשירים וחומרים טבעיים להקלה סימפטומטית ועוד. ניתן להשתמש קרמים, נרות או משחות, המכילים חומרים מאלחשים ומשככי כאב, וכן רכיבים המסייעים לכיווץ הטחורים ולשיקום רקמות העור.